Wie schlimm isch s doch uf dere Welt  um alli Gschöpf un Gschöpfli bstellt.  s mueß jedis Angst ha, s isch e Gruus:  zum Bispil vor de Chatze d Muus,  un d Chatze wider vor em Hund;  au selle hät kei ruehigi Stund,  vor Ängste, ob er s au im Ma,  in allem richtig mache cha.  De Ma, de hät - mer weiß es gnau   schlußendlich Moris vor de Frau.  Un s Fraueli, de Glanz im Huus,  die dottrets wider vor de Muus.